[bookmark: _Toc65577817][bookmark: _GoBack]ADATKEZELÉSI TÁJÉKOZTATÓ
a „Gyermekek és diákok hangja” projektnaphoz kapcsolódó jó gyakorlatok beküldéséről és közzétételéről.

1. a személyes adatok kezelője
Az Oktatási és Gyermekügyi Minisztérium (a továbbiakban: Adatkezelő) a személyes adatok kezelését a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 európai parlamenti és tanácsi rendelet (a továbbiakban: GDPR) rendelkezéseinek megfelelően, jogszerűen, tisztességesen és átlátható módon végzi. Ennek megfelelően az alábbiakban tájékoztatja az érintetteket a jelen adatkezeléssel kapcsolatos tudnivalókról. 
Adatkezelő megnevezése: Oktatási és Gyermekügyi Minisztérium
PIR azonosító: 855459	
Székhely: 1055 Budapest, Szalay utca 10-14.	
Postacím: 1055 Budapest, Szalay utca 10-14.	
Honlap címe: Oktatási és Gyermekügyi Minisztérium | Magyarország Kormánya	 
E-mail cím: tarsadalmiparbeszed@ogym.gov.hu
 Adatvédelmi tisztviselő: dr. Bedő Anett                   
Elérhetőség: e-mail cím: anett.bedo@kim.gov.hu	
                      telefonszám: +36 1 896 6460
2. A jelen adatkezelési tájékoztató alapjául szolgáló jogszabályok
A jelen tájékoztató szerinti adatkezelésekre vonatkozó főbb jogszabályok és a jelen tájékoztatóban alkalmazott rövidítéseik:
· a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (általános adatvédelmi rendelet) (a továbbiakban: általános adatvédelmi rendelet vagy GDPR) 
· az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.)
· a nemzeti köznevelésről szóló 2011. évi CXC. törvény (Nkt.)
· a Kormány tagjainak feladat- és hatásköréről szóló 90/2026. (V. 13.) Korm. rendelet
3. [bookmark: _Toc65577820]Az Adatkezelő adatkezeléseinek jogalapja
A személyes adatok kezelésének jogalapja a GDPR 6. cikk (1) bekezdés e) pontja, amely szerint az adatkezelés az adatkezelőre ruházott közérdekű feladat végrehajtásához vagy közhatalmi jogosítvány gyakorlásához szükséges.
Az Adatkezelő közérdekű feladatát a nemzeti köznevelésről szóló 2011. évi CXC. törvény (Nkt.) azon rendelkezései alapozzák meg, amelyek a Minisztériumot felruházzák a köznevelési rendszer szakmai fejlesztésének, a pedagógiai innovációknak, valamint az intézmények közötti szakmai együttműködés és jó gyakorlatok áramlásának koordinációs és támogató feladataival.
4. az adatkezelés tárgya
Jelen Adatkezelési Tájékoztató a „Gyermekek és diákok hangja” projektnap megvalósításához kapcsolódóan az Oktatási és Gyermekügyi Minisztérium részére benyújtott jó gyakorlatok internetes elérhetőségeihez (URL linkekhez) és az azokhoz kapcsolódó személyes adatok kezelését szabályozza. Az Adatkezelési Tájékoztatóban foglaltak a nem természetes személyekre vonatkozó adatok tekintetében nem alkalmazandók.
5. AZ Adatkezelés célja
Az Adatkezelő a személyes adatokat (a kapcsolattartó nevét, e-mail-címét, az intézmény nevét és a beküldött URL linket) kizárólag a nemzeti köznevelés rendszerében dolgozó pedagógusok, intézmények és szakmai szervezetek közötti szakmai tudásmegosztás technikai támogatása céljából kezeli. Az adatkezelés konkrét céljai a következők:
· A felhívásra beküldött módszertani jó gyakorlatok szakmai ellenőrzése és a beküldőkkel való kapcsolattartás biztosítása.
· A szakmailag jóváhagyott programok közvetlen internetes elérését biztosító nyilvános URL linkek, valamint a jó gyakorlat gazdájának (intézmény/szervezet vagy egyéni beküldő neve) rendszerezett, nyilvános közzététele a Minisztérium hivatalos honlapján.
6. az adatkezelés sajátos jellege és a felelősség megosztása
Az Adatkezelő a felhívás keretében kizárólag a benyújtott módszertani anyagok közvetlen elérését biztosító linkeket teszi közzé.Felelősségi határvonal: Az Adatkezelő a külső felületeken elhelyezett dokumentumok és fotók tekintetében adatkezelési műveletet (gyűjtést, tárolást) nem végez.Külső felelősség: A linkelt honlapok tartalmáért, valamint az azokon megvalósuló adatkezelés jogszabályi megfelelőségéért a jó gyakorlatot közzétevő intézmény vagy szervezet felel.


7. kiskorúak fokozott védelme
A felhívás értelmében a szakmai anyagok illusztrációként vagy példaként tartalmazhatják a gyermekek és tanulók alkotásait (pl. rajzokat, plakátokat vagy installációkról készült fotókat).
· A beküldő kötelezettsége: A jelentkezők ügyelni kötelesek arra, hogy ezek a produktumok ne tartalmazzanak azonosításra alkalmas személyes adatokat (neveket, arcokat vagy egyedi azonosítókat).
· Adatkezelői intézkedés: Az Adatkezelő a közzétett linkek háttértartalmát folyamatosan nem monitorozza, azonban a kiskorúak védelme érdekében – a jó gyakorlat gazdájával egyeztetve – fenntartja a jogot a link elérésének szüneteltetésére, amennyiben az nem anonimizált adatot tartalmaz.

8. a kezelt személyes adatok köre
A jelen adatkezeléssel érintettek azok a természetes személyek (különösen pedagógusok, intézményi kapcsolattartók), akik a „Gyermekek és diákok hangja” projektnaphoz kapcsolódó felhívásra jó gyakorlatokat, módszertani ötleteket tartalmazó internetes elérhetőségeket (URL linkeket) nyújtanak be a Minisztérium részére.
A kezelt személyes adatok köre:
· A jó gyakorlatot beküldő pedagógus/ oktató/ kapcsolattartó neve;
· A kapcsolattartó e-mail címe;
· A beküldő intézményének vagy szervezetének neve;
· A jó gyakorlatot tartalmazó, külső tárhelyre mutató nyilvános URL link.
9. nyilvánosságra hozatal
A felhívásra történő beküldéssel az érintettek tudomásul veszik, hogy a közös tudásmegosztás érdekében az alábbi adatok nyilvánosan elérhetővé válnak a Minisztérium honlapján:
1. A programleírás és a kapcsolódó segédanyagok elérésének nyilvános URL linkje.
2. A beküldő neve (szervezet/intézmény neve, vagy egyéni beküldő neve) mint a jó gyakorlat gazdája.
A kapcsolattartási e-mail címeket (a tarsadalmiparbeszed@ogym.gov.hu címre beérkező adatokat) az Adatkezelő harmadik fél részére nem továbbítja.
10. Az adatok megismerésére jogosultak
Az Adatkezelőnél a személyes adatok megismerésére kizárólag a Minisztérium azon munkavállalói (tisztviselői) jogosultak, akik feladataik ellátása érdekében közvetlenül részt vesznek a „Gyermekek és diákok hangja” projektnaphoz kapcsolódó jó gyakorlatok és internetes elérhetőségek (URL linkek) ellenőrzésében, rendszerezésében és közzétételében, valamint a kapcsolódó adatkezelési feladatok ellátásában.
11. Adatfeldolgozók
Adatfeldolgozó az a természetes, vagy jogi személy, aki, vagy amely az Adatkezelő nevében személyes adatokat kezel.
Az érintett személyes adataival kapcsolatban igénybe vett adatfeldolgozó:

	adatfeldolgozó neve, székhelye
	adatfeldolgozó által végzett tevékenység

	Belügyminisztérium, 
1014 Budapest, Szentháromság tér 6.
	[bookmark: page2]Az Adatkezelő hivatalos e-mail rendszerének, valamint központi honlapjának technikai üzemeltetése és az informatikai háttér biztosítása. Ezen informatikai feladat körében az Adatkezelő kizárólagos utasítására a beküldött projektanyagokat és elektronikus sablonokat a szerverein tárolja, rögzíti, és az Adatkezelő részére a biztonságos hozzáférést folyamatosan biztosítja, garantálva a technikai adatgyűjtés informatikai hátterét.


12. A személyes adatok kezelésének, tárolásának időtartama
A személyes adatokat és a beküldött linket az Adatkezelő a jó gyakorlatok gyűjteményének honlapon történő közzétételének időtartama alatt, illetve a projekt lezárultát követő archívumba helyezéséig kezeli. Az Adatkezelő haladéktalanul törli a linket és a hozzá kapcsolódó adatokat, ha a jó gyakorlat gazdája azt kifejezetten kéri, vagy a tárolás célja megszűnt.
13. A személyes adatok forrása
A személyes adatok forrása közvetlenül az érintett (a jó gyakorlatot benyújtó pedagógus vagy intézményi kapcsolattartó), aki a felhívásra történő jelentkezés során az adatokat az Adatkezelő rendelkezésére bocsátja, valamint az általa megküldött, nyilvánosan elérhető internetes hivatkozás (URL link).
14. Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez
Az adatkezelés során nem kerül sor automatizált döntéshozatalra, profilalkotásra, valamint adatok harmadik országba vagy nemzetközi szervezethez történő továbbítására sem.

15. az érintett adatkezeléssel kapcsolatos jogai
Az Adatkezelő a jelen tájékoztató közzétételével biztosítja az érintett tájékoztatáshoz való jogát a személyes adatok kezeléséről. Ezen felül az érintettet a GDPR alapján az alábbi jogok illetik meg:
· Hozzáféréshez való jog: az érintett jogosult a kezelt személyes adataihoz hozzáférni (tájékoztatást kérhet arról, hogy az Adatkezelő pontosan milyen adatait kezeli). 
· Helyesbítéshez való jog: az érintett kérheti a pontatlan személyes adatok helyesbítését, valamint a hiányos személyes adatok kiegészítését. 
· Törléshez való jog: az érintett a GDPR 17. cikkében meghatározott feltételek fennállása esetén kérheti személyes adatainak törlését. 
· Az adatkezelés korlátozásához való jog: az érintett a GDPR-ban meghatározott esetekben kérheti az adatkezelés korlátozását. 
· Tiltakozáshoz való jog: az érintett a GDPR 21. cikke alapján tiltakozhat személyes adatainak kezelése ellen. 

Az érintett az 1. pontban meghatározott elérhetőségeken elektronikus vagy postai úton nyújthatja be érintetti kérelmét az Adatkezelő részére. Az Adatkezelő az érintett jogszerű kérelmét indokolatlan késedelem nélkül, de legkésőbb egy hónapon belül teljesíti. A határidő a kérelem összetettségére és a kérelmek számára tekintettel indokolt esetben további két hónappal meghosszabbítható, amelyről az Adatkezelő az érintettet tájékoztatja. A kérelem teljesítése díjmentes, kivéve, ha a kérelem nyilvánvalóan megalapozatlan vagy különösen ismétlődő jellege miatt túlzó.
16. AZ ADATKEZELÉSSEL KAPCSOLATOS JOGORVOSLATI LEHETŐSÉGEK
Az érintett a személyes adatai kezelésével kapcsolatban kérdéssel, bejelentéssel fordulhat az Adatkezelő adatvédelmi tisztviselőjéhez, a fent megadott elérhetőségein. Az érintett továbbá panaszt nyújthat be a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9-11., postacím: 1363 Budapest, Pf.: 9, e-mail cím: ugyfelszolgalat@naih.hu) mint felügyeleti hatóságnál, ha megítélése szerint a rá vonatkozó személyes adatok kezelése megsérti a GDPR vagy a hazai jogszabályok rendelkezéseit. Az érintett a jogainak megsértése esetén az Adatkezelővel szemben bírósághoz is fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.
17. AZ ADATKEZELÉS(EK) RÉSZLETES LEÍRÁSA

	A „Gyermekek és diákok hangja” projektnaphoz kapcsolódó szakmailag jóváhagyott jó gyakorlatok internetes elérhetőségeinek (URL linkek) közzététele és nyilvános megosztása a pedagógiai tudásmegosztás támogatása érdekében.
	A beküldő kapcsolattartó/pedagógus neve, e-mail címe, intézménye és a beküldött nyilvános URL link.
	A jó gyakorlatok gyűjteményének honlapon történő közzétételi ideje alatt, a projekt lezárultát követő archívumba helyezésig
	GDPR 6. cikk (1) e) (közfeladat), 2011. évi CXC. törvény (Nkt.), 90/2026. Korm. r.


	Közvetlenül az Érintett (a felhívásra jelentkező pedagógus / kapcsolattartó).

	Nyilvánosság (Minisztérium honlapja a név és a link tekintetében). 

Kék opció a belső egyeztetés szerint: Belügyminisztérium az e-mail és a honlap technikai üzemeltetése céljából.
	A szakmai jó gyakorlatok nyilvános hozzáférhetőségének biztosítása az óvodák és iskolák számára.

